CELEX: 62020TN0161
Language: mt
Date: 2020-03-27 00:00:00
Title: Kawża T-161/20: Rikors ippreżentat fis-27 ta’ Marzu 2020 – Ighoga Region 10 vs Il-Kummissjoni

25.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/33
            
         
      Rikors ippreżentat fis-27 ta’ Marzu 2020 – Ighoga Region 10 vs Il-Kummissjoni
      (Kawża T-161/20)
      (2020/C 175/43)
      Lingwa tal-kawża: il-Ġermaniż
      
         Partijiet
      
      
         Rikorrenti: Ighoga Region 10 eV (Ingolstadt, il-Ġermanja) (rappreżentant: A. Bartosch, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha tiddikjara li l-konvenuta naqset milli twettaq l-obbligi tagħha taħt it-TFUE billi ma ħaditx deċiżjoni formali dwar l-ilment tar-rikorrenti, anki wara li għaddew kważi sentejn u disa’ xhur minn meta tressaq l-ilment u wara t-talba għall-adozzjoni ta’ deċiżjoni finali li tagħlaq il-proċedura, kif stipulat skont waħda mill-alternattivi possibbli fl-Artikolu 4 tar-regoli proċedurali f’każijiet ta’ għajnuna mill-Istat, iżda partikolarment peress li naqset milli tieħu azzjoni.
      
         Motivi u argumenti prinċipali
      
      Ir-rikors huwa dirett kontra n-nuqqas li tittieħed azzjoni mill-Kummissjoni rigward id-deċiżjoni relatata mal-ilment dwar l-għajnuna mill-Istat tal-UE mressaq mir-rikorrenti fl-4 ta’ Lulju 2017 fil-każ SA.48582 – Allegata għajnuna mill-Istat favur Maritim-Gruppe u KHI Immobilien GmbH.